පටිභාන කාව්‍යමය බුද්ධ පූජාව
වහරක අරියචින්තාශ්‍රම විහාරාධිපති පූජ්‍ය වහරක අභයරතනාලංකාර හිමියන්ගේ පටිභාන කාව්‍යමය බුද්ධ පූජාව එම ස්ථානයට නොගිය අයට දැකගන්නට දුර්ලභ දසුනක්. ඉතින් ඒ සැමට දැකගත හැකි වන අයුරින් සජීවීව පටිගත කරන ලද වීඩියෝ පෙලක් රූප රාමු යොදා වඩාත් අර්ථවත් අයුරින් ඇසුරු කිරිමට අවස්ථාව මෙසේ සලසා දෙමි. නොපහන් වූවන්ගේ පැහැදීම පිණිසත් පහන් වූවන්ගේ වඩා පැහැදීම පිණිසත් මේ උතුම් පූජාවන් හේතුවක්ම වේවා!
http://www.nirvanadhamma.com/lk/dham-panduru/kavi-pooja/
Posted by Viduransi at 4:52:00 PM 2 comments Links to this post
Posted by Viduransi at 4:45:00 PM 0 comments Links to this post
Posted by Viduransi at 8:50:00 AM 0 comments Links to this post
බෝ සමිඳුන් පිදූ පිනෙන් සෙත් ලබා ගැනීම
බුදු සෙත් බල ලෝකෙට මතුවේවා
බෝරජ වරුනට දියෙන් පිදේවා
සැම පූජා බෝ රජිඳුට වේවා
සැම දුකඳුරු දුරුකර සෙත වේවා
මරසෙන් පරදන්නට බුදු වන තැන
රැකවරණය දෙන ලෙස මහ බලයෙන
සහජාතව පාරමී දම් බලයෙන
පහල වූ බෝරජ වදිනෙමු සැමදෙන
බුදු බලයට අනුබලයක් දුන්නා
අපටද එම ආසිරි හිමි වන්නා
තිලොවට ධජයක් ලෙස ලෙල දෙන්නා
කොඩි ගෙන ජයසිරි බෝධි පුදන්නා
මාරක බාධක සැම දුරු වේවා
අපල දෝෂ සහමුල දුරු වේවා
හිතුව පැතුව ජය සැමට ලැබේවා
නිවන දකින තුරු ජය සැලසේවා
රවි, සඳු, කුජ, බුධ, ගුරු, සිකුරුද යන
සනිද රාහු කේතුද ලොව පවතින
ග්‍රහ දෝෂ සහ මුල පහකර සැමතින
රැකවරණය වේවා බෝ බලයෙන
අන වින බන්ධන විෂ දුරු වේවා
බුදු බල බෝ බල මහිම ලැබේවා
සසර වසන තුරු සැනසුම වේවා
හිතන පතන ජය සැමට ලැබේවා
වස විස බාධක අතුරු නොවේවා
වෛර ක්‍රෝධ තරහව දුරුවේවා
හතුරු බියක් කිසි විටෙක නොවේවා
බුදු බල, බෝ බල, ජය සෙත දේවා
සමගිය සාමය ලොව රජ වේවා
රජයට කිසි බාධකද නොවේවා
මැති ඇමතිද සැමටද සෙත වේවා
සාම දාන රජයක් බිහි වේවා
සතුරු විපත් මුළු රටට නොවේවා
විසගිනි සැඩගිනි අවිද නිවේවා
සාම වදන් ලෝකෙට ජය දේවා
බුදු බල බෝ බල ජය සෙත දේවා
වැසි දින නිසි ලෙස කලට වසීවා
වාත වේග නිසි ලෙසට හමාවා
ග්‍රහ තරු නිසි මග නිතර සිටීවා
කුරිරු රෝග විෂ රෝග නොවේවා
දරුණු වසංගත කිසිදු නොවේවා
සුචරිත සංවර ගති රජ වේවා
මව්පිය වැඩි හිටි සුචරිත වේවා
දූ දරු පොඩි දරු කීකරු වේවා
බුදු පුත් මහ ථෙර ගුණයට ඒවා
සක්විති රජයක් ලෙස සැකසේවා
සක්පුරයක් ලෙස ජය සෙත වේවා
සක්හඩ ලෙස බුදු නද පැතිරේවා
සත්බුදු අනුහසයෙන් සෙත වේවා
යක් බූ පිසසුන් වින නොකරාවා
දෙව් බඹ ආසිරි නෙතින් බලාවා
හිතු පැතු සම්පත් මෙතින් නැගේවා
අටවිසි බුදු බලයෙන් සෙත වේවා
තිසරණ සරණින් සැම සෙත වේවා
තිසරණ සරණින් ගුණ සැකසේවා
තිසරණ සරණින් සුවපත් වේවා
තිසරණ සරණින් නිවන් දකීවා
සාධු! සාධූ!! සාධූ!!!
Posted by Viduransi at 8:25:00 AM 0 comments Links to this post
විදර්ශනා භාවනා කවි පූජාවක්...
මල ගැන බලා ජීවිත තතු දකින විට
සිහි කල යුතුයි එහි ලක්ෂණ සුවඳ වට
කොහි සිට ගෙනාවද ලක්ෂණ මලෙහි පිට
කැකුලේ නොමැත තිබුනේ පසු ගමන කට
ආ තැන නොමැත නැත මල පසු පස යන්නේ
සුපිපුන කලට පමණයි හැඩ එහි වන්නේ
සුවඳද නොමැත පරවන පසුපස යන්නේ
උපතත් මරණයත් පිපි මලෙහිම වන්නෙ
කැකුලෙහි නොමැත ලස්සන එම මලෙහි වෙත
හේතුවෙ ඵලය ලෙස පිපි විට පහල වෙත
නොනැසෙන හේතුවක් කිසිවක උරුම නැත
හේතුවේ ඵලය ලෙස සැම දෙය පෙනෙනු ඇත
ලෝකය ලස්සනයි සුවඳයි කියන්නේ
රස පහසයි කියමින් එහි ඇලෙන්නේ
හේතුව නැගී ගඟ දිය ලෙස ඇදෙන්නේ
පරඩැල් විලසමයි ඇදි ඇදි ගිලෙන්නේ
ලෝකෙන් මතුව ලෝ කුහරෙම පස්වෙනවා
අතරේ විපරිනාමය ලොව දිස් වෙනවා
මේවා තිර දෙයයි ලෝ සත රැවටෙනවා
අල්ලා ගන්නට ගොස් දුක්කඳ විදවනවා
නිසරුව වෙනස බුදු මඟ යන අයට පෙනේ
අල්ලන දෙයක් නැති බව නුවණැසට දැනේ
අතහැර දමන විට නිදහස් සුවය ගෙනේ
නිවනින් මෙපිට හිත නැති තැන මුනිඳු පෙනේ
රූපෙන් නොවෙයි දැන් මුනිරජ දකින්නේ
නුවණින් මුහුකුරා මහ පැණ වැඩෙන්නේ
අතහැර නිවුන විට භව මග නොවන්නේ
මග දුන් බුදු පියා නුවණයි පෙනෙන්නේ
මේ බුදු මගින් සත දුක් ගිනි නිවාවා
බව දුක් දුරැර සැනසුම මග දකීවා
විදසුන් නුවණ සැම හදකම නැගේවා
නිවනට උප නිසය පිදුමෙන් ලැබේවා
පූජේමි බුද්ධං කුසුම මාලානි මේන
පුඤ්ඤෙන මෙතෙන ලබාම මොක්ඛං
පුප්ඵං මිලායාති යථා ඉදංමේ
කායෝ තථා යාති විනාස භාවං
සාධු! සාධු!! සාධු!!
Posted by Viduransi at 8:14:00 AM 1 comments Links to this post
පහන් පූජා කිරීමේ විදර්ශනා භාවනා කවි...
සීල සමාධී උපමා කෙරුවා
මල්ද සුවඳ ගෙන එලෙසට පිදුවා
පහන් පුදන උපමා හද දැරුවා
හේතු ඵලය දකිනෙමු නැණ අරවා
තෙල සහ වැටියද සුලඟද කියනා
සම ලෙස ඇති තුරු දැල්ලක් නැඟුනා
ජීවිත දැල්ලද මෙලෙසම සැදුනා
උපමා සිහි කරනෙමි ගෙන පහනා
කරුම බලය තෙල් වලිස නැගෙනවා
කරජ කයද එහි වැටිසේ පෙනෙනවා
කයට අහර සුළඟක් සේ ඇදෙනවා
ජීවිත දැල්ලක් එවිට පෙනෙනවා
තෙල් නැති කල එම පහන නිවෙනවා
කරුම බලය නැති දිවිද නැසෙනවා
තිරය නැතොත් එහි පහන නිවෙනවා
කය ලෙඩ වුවහොත් දිවිද නැසෙනවා
සුළඟ සරණ ලෙස දැල්ල නැවෙනවා
අහර හිඟය මත කයද සැලෙනවා
සුඟඝ නැතොත් එම දැල්ල නිවෙනවා
අහර නැතොත් එම දිවිය නැසෙනවා
හේතු නිසයි දැල්ලක් පවතින්නේ
හේතු නිසයි දිවියක් පවතින්නේ
හේතු නැසෙන තැන දැල්ල නැසෙන්නේ
හේතු නැසෙන විට දිවිය නැසෙන්නේ
හේතුවේ ඵලයට ජීවිත කීවා
අනියතමයි ජීවිත සැම ඒවා
විපරිනාම බව සැමටම වූවා
නිසරුව දැක සත නිවන දකීවා
Posted by Viduransi at 7:59:00 AM 0 comments Links to this post
Posted by Viduransi at 11:22:00 AM 0 comments Links to this post